text: Lastbilchauffør overså kø syd for grænsen
  08 august 2016 kl. 09.56
  Mandag morgen blev en lastbilchauffør kvæstet ved et trafikuheld ved grænseovergangen Frøslev. Chaufføren kørte med fuld fart ind i en lastbil, der holdt stille. 
  Uheldet skete fordi chaufføren overså, at der var kø ved grænsenovergangen på grund af grænsekontrol.
  Chaufføren kørte med fuld fart ind i en lastbil.  
  Motorvejen syd for grænsen mod Danmark, var efterfølgende spærret i nogle timer. Chaufførens tilstand er pt. ukendt. Ingen andre er kommet til skade.
  KLIK og se mere tv på localeyes.dk 
  Der har siden grænsekontrollen blev indført 4. januar i år været flere alvorlige uheld på den tyske side af grænsen, hvor bilister har overset biler, som har holdt stille for at passere grænsen på grund af grænsekontrollen.
  Ved månedsskiftet februar/marts skete der to alvorlige uheld, hvor blandt andet en tysk forretningsmand overså kø på grund af grænsekontrol og med høj fart kørte op i en lastbil, der holdt stille. Manden mistede livet.
  